கேள்வி: சபீர் பாடியா - பிற தொழில்முனைவுகள் என்பது என்ன?
பதில்: ஹாட்மெயிலை விற்றபிறகு, ஓராண்டு மைக்ரோசாப்ட் நிறுவனத்தில் பணிபுரிந்தாலும் ஏப்ரல் 1999ஆம் ஆண்டு அங்கிருந்து வெளியேறி அர்சூ.இன்க் என்ற வலைச்சேவை நிறுவனத்தைத் துவக்கினார். இருப்பினும் வலைச்சேவை நிறுவனங்கள் நொடித்த அந்த காலகட்டத்தில் இவரது நிறுவனமும் மூடப்பட்டது. 2010இல் இதனை பயணச்சேவை தளமாக [http://www.arzoo.com/ அர்சூ] மீண்டும் துவங்கியுள்ளார். சிராசு கங்கா மற்றும் விராஃப் சாக் என்பவர்களுடன் இணைந்து ''பிளாக் எனிவேர்'' (எங்கும் பதிவெழுதுக) என்ற வலைச்சேவையை துவங்கினார். 2006ஆம் ஆண்டு, பிணைய காப்பு மென்பொருள்கள் உருவாக்குனர் ''நியோஏக்செல்'' நிறுவனத்தின் துவக்கநிலைமுதலீட்டாளராக பங்காற்றினார். நவம்பர் 2007, மைக்ரோசாப்ட் ஆபிஸ் மென்பொருளுக்கு மாற்றாக இணையத்தில் எங்கிருந்தாலும் அணுகக்கூடிய, தொகுக்கக்கூடிய மற்றும் இணையத்தின் வெளியிலும் செயல்படுத்தக்கூடிய [http://www.live-documents.com லைவ் டாக்குமென்ட்ஸ்] என்ற மென்பொருளை வடிவமைத்துள்ளார். சனவரி,2008 சபீர் மற்றுமொரு வலைச்சேவையாக [http://www.sabsebolo.com சப்சேபோலோ.கொம்], என்ற இலவச இணையவழி தொலைநிலை அரங்க அமைப்பினை துவங்கியுள்ளார்("சப் சே போலோ" என்ற இந்தி வரிகள் "அனைவருடன் பேசு" எனப் பொருள்படும்). இது 14 சூன் 2009 அன்று புதிய இணையத் தொலைபேசிச்சேவை தரும் ஜாக்ஸ்டர்(Jaxtr) என்ற நிறுவனத்தை கையகப்படுத்தி உள்ளது. தனது தொலைநோக்குத் திட்டமாக பாட்டியா அமெரிக்க சிலிக்கான் பள்ளத்தாக்கு போல கட்டமைப்பும் துடிப்பும் உள்ள ஓர் நகரை இந்தியாவிலும் [http://www.nanocity.in/ நனோசிடி] என்ற பெயரில் அமைக்கத் திட்டமிட்டுள்ளார்.